text: 
  " At vi  -  altså først og fremmest jeg  -  ikke har været 
  opmærksomme på det pres, som har hvilet på de nye spillere. Ustraffet
   skifter man ikke hele otte spillere ud fra sidste år. "
  
  Men I har også fået en stærk tilgang?
  
  " Det er faktisk det, som er problemet. Ikke at vi har fået dem, 
  men at de lidt " afsindige " ikke er med mere. Jeg tænker på for 
  eksempel Henning Dons, John Winther og Mikael Kold. "
  
  Hvad havde de, som nu savnes?
  
  " De var så rutinerede, at de ikke accepterede et nederlag, før 
  kampens sidste fløjt. Og de var formidable til at hjælpe de unge 
  spillere i modgang. Ikke mindst John Winther. Ham savner jeg virkelig.
   " " LANGE " SULTER
  
  Har du fokuseret for meget på John Jacobsen?
  
  " Hvis jeg har gjort det, har jeg i hvert fald gjort det på den 
  forkerte måde. Det skal ikke glemmes, at det var " Langes " skyld, 
  at vi overhovedet nåede semifinalen i Europa Cup'en. Han spillede 
  nogle fremragende kampe for Kolding før jul. "
  
  
  
  